text: 100-årig med stærke gener
  19 juli 2010 kl. 07.55
  Tidligere sygehjælper Dagny Dinsen, Tønder, bliver i dag 100 år.
  Dagny Dinsen kommer fra en familie med stærke gener. Hendes storesøster på 102 år og en lillesøster på 90 år er blandt gæsterne på Hotel Tønderhus.
  Dagny Dinsen har boet i Tønder siden hun var 10 år. Hun blev gift i 1934 og fik to døtre, der i dag bor i Hjørring og København.
  Hun kom ud på arbejdsmarkedet i begyndelsen af 1960'erne, da hun blev skilt. Det blev til 22 år som sygehjælper på det tidligere sygehus i Tønder.
  Som pensionist har hun været på talrige rejser og fordybet sig i kunst, vævning og kniplinger på talrige kurser.
  Yoga dyrker hun også.
  - Man skal ikke hoppe og springe, så det passer godt til ældre damer, siger hun.
  